Senatorul Daniel Zamfir se repoziționează referitor la Călin Georgescu, după numai o zi. „NU, nu am cum să îl votez”
Senatorul PSD Daniel Cătălin Zamfir a revenit asupra deciziei sale în privința votului pe care urmează să îl acorde la cel de-al doilea tur de scrutin prezidențial din 8 decembrie. El a anunțat marți într-o postare în pagina sa de Facebook că nu are cum să voteze cu Călin Georgescu, candidatul independent cu declarații extrem de grave în legătură cu NATO, UE, conflictul din Ucraina, Federația Rusă. Zamfir anunțase anterior, într-o emisiune televizată, că intenția sa de vot este Georgescu.